|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ** **ՆԱԽԱՐԱՐԻ ՏԵՂԱԿԱԼ** |
| *0010 Երևան Վ. Սարգսյան 3/8, հեռ. 594012* *Էլ. փոստ* *arpine.sargsyan@gov.am*  |

**№ /12.2/25174-2022**

**«8» հունիսի 2022 թ.**

**ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ**

**ՔՐԵԱԿԱՏԱՐՈՂԱԿԱՆ ՀԻՄՆԱՐԿՆԵՐՈՒՄ**

**ԵՎ ՄԱՐՄԻՆՆԵՐՈՒՄ ՀԱՍԱՐԱԿԱԿԱՆ**

**ՎԵՐԱՀՍԿՈՂՈՒԹՅՈՒՆ ԻՐԱԿԱՆԱՑՆՈՂ**

**ՀԱՍԱՐԱԿԱԿԱՆ ԴԻՏՈՐԴՆԵՐԻ ԽՄԲԻ ՆԱԽԱԳԱՀ**

**ՏԻԿԻՆ ԶԱՐՈՒՀԻ ՀՈՎՀԱՆՆԻՍՅԱՆԻՆ**

**Հարգելի՛ տիկին Հովհաննիսյան,**

Ի պատասխան Ձեր՝ 2022 թվականի հունիսի 6-ին ՀՀ արդարադատության նախարարություն ստացված թիվ 22-38 գրության՝ հայտնում եմ, որ ՀՀ ԱՆ «Նուբարաշեն» քրեակատարողական հիմնարկի դատապարտյալ Արմեն Տեր-Սահակյանը 2022 թվականի մայիսի 31-ին «Էրեբունի» բժշկական կենտրոնում ենթարկվել է նեղ մասնագետների խորհրդատվության, ախտորոշվել է՝ «Կոխլեովեստիբուլյար համախտանիշ?», ցուցվել է գլխուղեղի ՄՌՏ հետազոտություն:

Այս համատեքստում, հարկ է արձանագրել, որ «Քրեակատարողական բժշկության կենտրոն» ՊՈԱԿ-ի (այսուհետ՝ ՊՈԱԿ) կողմից «ՄԻԲՍ» բժշկական կենտրոնի հետ ձեռք է բերվել պայմանավորվածություն Ա.Տեր-Սահակյանի խնդրո առարկա հետազոտությունը 2022 թվականի հունիսի 13-ին կատարելու վերաբերյալ, որը կիրականացվի սահմանված կարգով:

Միևնույն ժամանակ, խնդրում եմ ընդունել ի գիտություն, որ ներկայումս Արմեն Տեր-Սահակյանը գտնվում է ՊՈԱԿ-ի՝ ՀՀ ԱՆ «Նուբարաշեն» քրեակատարողական հիմնարկում տեղակայված ստորաբաժանման բժշկական անձնակազմի դինամիկ հսկողության տակ և ստանում է բժշկական օգնություն ու սպասարկում:

**ՀԱՐԳԱՆՔՈՎ՝**

 **ԱՐՓԻՆԵ ՍԱՐԳՍՅԱՆ**

Կատարող` Աննա Գյուրջյան

ՀՀ ԱՆ քրեական օրենսդրության, քրեակատարողական

և պրոբացիայի ոլորտի քաղաքականության մշակման վարչություն

Հեռ.՝ 59-40-24